A 2012-13-as szezon előtti felkészülési mérkőzéseken került az AS Roma első keretébe Zdeněk Zeman irányítása alatt. 2012. augusztus 26-án ült le elsőnek a bajnokságban a kispadra a Calcio Catania ellen. A szezon során egyre többet került a kispadra, de az kupában december 11-én mutatkozott be az Atalanta BC ellen kezdőként. Tizenegy nappal később a bajnokságban is bemutatkozott az AC Milan elleni 4-2-re megnyert rangadón, Francesco Totti cseréjeként. 2013. március 3-án az első gólját a Genoa ellen szerezte meg a bajnokságban.